ᱡᱷᱟᱡᱷᱟ ᱨᱮᱞᱣᱮ ᱥᱴᱮᱥᱚᱱ

ᱡᱷᱟᱡᱷᱟ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ JAJ) ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱵᱤᱦᱟᱨ ᱨᱮᱱᱟᱜ ᱡᱚᱢᱩᱭ ᱦᱚᱱᱚᱛ ᱨᱮ ᱡᱷᱟᱡᱷᱟ ᱥᱚᱦᱚᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱡᱷᱟᱡᱷᱟ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱫᱟᱱᱟᱯᱩᱨ ᱦᱟᱹᱴᱤᱧ ᱨᱮᱱᱟᱜ ᱢᱩᱬ ᱞᱟᱭᱤᱱ ᱦᱟᱹᱴᱤᱧ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱥᱟᱢᱟᱝ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱡᱷᱟᱡᱷᱟ ᱥᱴᱮᱥᱚᱱ ᱯᱟᱴᱱᱟ-ᱢᱩᱜᱚᱞᱥᱚᱨᱟᱭ ᱦᱟᱹᱴᱤᱧ ᱦᱚᱛᱮᱛᱮ ᱦᱟᱣᱲᱟ-ᱫᱤᱞᱞᱤ ᱢᱩᱬ ᱞᱟᱭᱤᱱ ᱛᱮ ᱥᱤᱧᱚᱛ ᱨᱮᱱᱟᱜ ᱢᱚᱦᱟᱱᱚᱜᱚᱨ ᱴᱚᱴᱷᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱫᱚ ᱒᱔°᱔᱖′᱒᱑′′ᱠᱚᱧᱮ ᱘᱖°᱒᱓′᱑᱑′′ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱑᱔᱓ ᱢᱤᱴᱚᱨ (᱔᱖᱙ ᱯᱷᱤᱴ) ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱢᱤᱫ ᱢᱟᱨᱟᱝ ᱟᱨᱟᱜ ᱟᱥᱟ ᱵᱩᱨᱩ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱟᱹᱰᱤ ᱜᱟᱱ ᱵᱩᱨᱩ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱥᱴᱮᱥᱚᱱ ᱨᱮ "ᱢᱟᱨᱮ ᱪᱚᱨᱚᱠ" ᱢᱮᱱᱟᱜᱼᱟ ᱾

ᱱᱟᱜᱟᱢ
ᱦᱟᱣᱲᱟ ᱟᱨ ᱫᱤᱞᱞᱤ ᱛᱟᱞᱟ ᱨᱮ ᱯᱩᱭᱞᱩ ᱨᱮᱞ ᱴᱨᱮᱠ ᱫᱚ ᱚᱱᱟ ᱰᱟᱦᱟᱨ ᱠᱷᱚᱱ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱫᱚ ᱛᱟᱭᱚᱢ ᱛᱮ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱧᱩᱛᱩᱢ ᱛᱮ ᱧᱩᱛᱩᱢ ᱞᱮᱱᱟ ᱟᱨ ᱱᱚᱣᱟ ᱰᱟᱦᱟᱨ ᱨᱮ ᱯᱩᱭᱞᱩ ᱛᱷᱨᱩ ᱴᱨᱮᱱ ᱫᱚ ᱑᱘᱖᱔ ᱥᱟᱞ ᱨᱮ ᱪᱟᱞᱟᱣ ᱞᱮᱱᱟ ᱾ ᱠᱤᱭᱩᱞ-ᱯᱟᱴᱱᱟ ᱥᱮᱠᱴᱚᱨ ᱫᱚ ᱑᱘᱖᱒ ᱥᱮᱨᱢᱟ ᱨᱮ ᱵᱮᱱᱟᱣ ᱞᱮᱱᱟ ᱾ ᱫᱤᱞᱞᱤ ᱨᱮ 'ᱠᱷᱟᱴᱚ ᱢᱩᱬ ᱞᱟᱭᱤᱱ'- ᱨᱟᱹᱱᱤᱜᱚᱸᱡᱽ ᱠᱷᱚᱱ ᱠᱤᱭᱩᱞ ᱫᱷᱟᱹᱨᱤᱡ ᱦᱟᱹᱴᱤᱧ ᱯᱩᱨᱟᱹᱣ ᱥᱟᱶᱛᱮ ᱠᱚᱞᱠᱟᱛᱟ ᱰᱟᱦᱟᱨ (ᱡᱷᱟᱡᱷᱟ, ᱯᱟᱴᱱᱟ ᱦᱚᱛᱮᱛᱮ) ᱵᱚᱫᱚᱞ ᱟᱠᱟᱱᱟ ᱾ ᱑᱙᱙᱗-᱙᱘ ᱨᱮ ᱡᱷᱟᱡᱷᱟ-ᱠᱤᱭᱩᱞ ᱦᱟᱹᱴᱤᱧ ᱨᱮ ᱤᱞᱮᱠᱴᱨᱤᱯᱷᱤᱞᱰ ᱦᱩᱭ ᱞᱮᱱᱟ ᱟᱨ ᱑᱙᱙᱘-᱙᱙ ᱨᱮ ᱱᱟᱨᱟᱜᱚᱸᱡᱳ-ᱡᱷᱟᱡᱷᱟ ᱦᱟᱹᱴᱤᱧ ᱨᱮ ᱤᱞᱮᱠᱴᱨᱤᱯᱷᱤᱞᱰ ᱦᱩᱭ ᱞᱮᱱᱟ ᱾

ᱵᱮᱵᱚᱥᱛᱟ ᱠᱚ
ᱢᱩᱬᱩᱛ ᱵᱮᱵᱚᱥᱛᱟ ᱠᱚᱫᱚ ᱦᱩᱭᱩᱜ ᱠᱟᱱᱟ: ᱣᱮᱴᱤᱝ ᱚᱲᱟᱜ, ᱠᱚᱢᱯᱭᱩᱴᱟᱨᱤᱴᱮᱰ ᱨᱤᱡᱚᱨᱵᱮᱥᱚᱱ ᱵᱮᱵᱚᱥᱛᱟ, ᱨᱤᱡᱚᱨᱵᱮᱥᱚᱱ ᱠᱟᱣᱩᱱᱴᱚᱨ, ᱵᱟᱨᱭᱟ ᱪᱟᱠᱟ ᱟᱨ ᱯᱩᱱᱭᱟᱹ ᱪᱟᱠᱟ ᱨᱮᱱᱟᱜ ᱯᱟᱨᱠᱤᱝ ᱾ ᱜᱟᱹᱰᱤ ᱠᱚᱫᱚ ᱥᱴᱮᱥᱚᱱ ᱚᱲᱟᱜ ᱨᱮ ᱵᱚᱞᱚᱱ ᱨᱮᱱᱟᱜ ᱫᱟᱣ ᱢᱮᱱᱟᱜᱼᱟ ᱾ ᱥᱴᱮᱥᱚᱱ ᱨᱮ ᱮᱥ.ᱴᱤ.ᱰᱤ./ᱟᱭᱤ.ᱮᱥ.ᱰᱤ./ᱯᱤ.ᱥᱤ.ᱳ. ᱴᱮᱞᱤᱯᱷᱚᱱ ᱵᱩᱴᱷ, ᱮᱴᱤ.ᱮᱢ. ᱠᱚᱣᱩᱱᱴᱟᱨ, ᱴᱚᱣᱟᱞᱮᱴ, ᱨᱤᱯᱨᱮᱥᱴᱮᱱᱥ ᱨᱩᱢ, ᱪᱟᱭ ᱫᱩᱠᱟᱱ ᱟᱨ ᱯᱚᱛᱚᱵ ᱫᱩᱠᱟᱱ ᱦᱚᱸ ᱢᱮᱱᱟᱜᱼᱟ ᱾ ᱨᱮᱞᱣᱮ ᱥᱴᱮᱥᱚᱱ ᱨᱮ ᱨᱮᱞᱣᱮ ᱠᱟᱹᱢᱤᱭᱟᱹ ᱠᱚ ᱞᱟᱹᱜᱤᱫ ᱨᱟᱱᱤᱝ ᱚᱲᱟᱜ ᱦᱚᱸ ᱢᱮᱱᱟᱜᱼᱟ ᱾

ᱥᱴᱮᱥᱚᱱ ᱨᱮᱱᱟᱜ ᱥᱤᱠᱭᱩᱨᱤᱴᱤ ᱞᱟᱹᱜᱤᱫ ᱥᱚᱨᱠᱟᱨᱤ ᱨᱮᱞᱣᱮ ᱯᱩᱞᱤᱥ (ᱡᱤ.ᱟᱨ.ᱯᱤ.) ᱟᱨ ᱨᱮᱞᱣᱮ ᱥᱤᱠᱭᱩᱨᱤᱴᱤ ᱯᱷᱟᱹᱫᱽ (ᱟᱨ.ᱯᱤ.ᱮᱯᱷ.) ᱠᱟᱹᱢᱤ ᱨᱮᱠᱚ ᱞᱟᱜᱟᱣ ᱟᱠᱟᱱᱟ ᱾ ᱥᱩᱨ ᱨᱮ ᱢᱤᱫᱴᱟᱹᱝ ᱨᱮᱞᱣᱮ ᱟᱥᱯᱟᱛᱟᱞ ᱦᱚᱸ ᱢᱮᱱᱟᱜᱼᱟ ᱾

ᱯᱞᱮᱴᱯᱷᱚᱨᱢ ᱠᱚ
ᱯᱩᱱᱭᱟᱹ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱾ ᱯᱞᱮᱴᱯᱷᱚᱨᱢ ᱫᱚ ᱯᱷᱩᱴ ᱳᱵᱷᱟᱨ ᱵᱨᱤᱡᱽ (ᱮᱯᱷᱳᱵᱤ) ᱥᱟᱶ ᱡᱚᱲᱟᱣ ᱟᱠᱟᱱᱟ ᱾

ᱨᱮᱞᱜᱟᱹᱰᱤ ᱠᱚ
ᱟᱭᱢᱟ ᱮᱠᱥᱯᱨᱮᱥ ᱟᱨ ᱯᱟᱥᱮᱱᱡᱚᱨ ᱴᱨᱮᱱ ᱡᱷᱟᱡᱷᱟ ᱥᱴᱮᱥᱚᱱ ᱨᱮ ᱥᱮᱵᱟ ᱮᱢᱚᱜᱼᱟ ᱾

ᱞᱟᱦᱟ ᱥᱮᱫ ᱵᱟᱹᱲᱛᱤ
ᱨᱮᱞ ᱢᱚᱱᱛᱨᱤ ᱫᱚ ᱡᱷᱟᱡᱷᱟ ᱥᱴᱮᱥᱚᱱ ᱫᱚ ᱥᱳᱱᱳ, ᱵᱚᱴᱤᱭᱟ, ᱪᱚᱠᱟᱭ ᱟᱨ ᱵᱮᱝᱜᱟᱵᱟᱫᱽ ᱠᱷᱚᱱ  ᱠᱷᱚᱱ ᱡᱚᱲᱟᱣ ᱞᱟᱹᱜᱤᱫ ᱮᱱᱮᱢ ᱮᱢ ᱟᱠᱟᱫᱟ ᱾ ᱙᱕ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱰᱟᱦᱟᱨ ᱨᱮ ᱙ ᱜᱚᱴᱟᱝ ᱠᱨᱚᱥᱤᱝ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱯᱨᱚᱡᱮᱠᱴ ᱨᱮᱱᱟᱜ ᱯᱩᱭᱞᱩ ᱛᱷᱚᱠ ᱨᱮ ᱒᱐ ᱠᱤᱞᱚᱢᱤᱴᱚᱨ ᱡᱷᱟᱡᱷᱟ-ᱵᱟᱴᱤᱭᱟ ᱦᱟᱹᱴᱤᱧ ᱥᱮᱞᱮᱫ ᱢᱮᱱᱟᱜᱼᱟ, ᱡᱟᱦᱟᱸ ᱨᱮᱱᱟᱜ ᱵᱮᱱᱟᱣ ᱫᱚ ᱒᱐᱑᱙ ᱥᱟᱞ ᱨᱮ ᱫᱚᱦᱚ ᱞᱮᱱᱟ ᱛᱟᱦᱮᱸᱫ ᱟᱨ ᱱᱚᱣᱟ ᱫᱚ ᱔᱙᱖ ᱠᱳᱴᱤ ᱴᱟᱠᱟ ᱛᱮ ᱵᱮᱱᱟᱣ ᱦᱩᱭᱩᱜᱼᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱡᱚᱢᱩᱭ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱫᱟᱱᱟᱯᱩᱨ ᱨᱮᱞᱣᱮ ᱦᱟᱹᱴᱤᱧ